Diari Oficial de la Generalitat Valenciana


Sumari del DOGV 4456, del 10-03-2003 (2003/2584)

ACORD de 31 de gener de 2003, de la Comissió Territorial d'Urbanisme de València, Modificació puntual núm. 20 del Pla General d'Ordenació Urbana d'Aldaia.
----------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2584


Data del document
:   31-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aldaia
    * pla d'urbanisme

ACORD de 31 de gener de 2003, de la Comissió Territorial d'Urbanisme de València, Modificació puntual núm. 20 del Pla General d'Ordenació Urbana d'Aldaia. [2003/2584]
  
Vist l'expedient remés per l'Ajuntament d'Aldaia referit a la Modificació puntual núm. 20 del Pla General d'Ordenació Urbana, a l'efecte de l'aprovació definitiva, i de conformitat amb el següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple de l'Ajuntament en sessió realitzada el dia 30 de juliol de 2002. Una vegada transcorregut el corresponent període d'exposició pública (notificat per anunci en el DOGV de data 27 d'agost de 2002, i en el diari Levante, de data 14 d'agost de 2002), es va aprovar provisionalment pel Ple de la corporació local en data 29 d'octubre de 2002.
  
Segon
  
El projecte consta de memòria i plans.
  
Tercer
  
La present modificació consistix en la modificació de la qualificació d'una parcel·la dotacional pública de 361 m², que en l'actualitat és espai lliure-àrea de jocs. El nou ús que se li donaria seria el d'equipament educatiu-cultural.
  
La justificació és que la zona es troba en una illa on s'ubica el Col·legi Públic d'Ensenyament Primari Vicente Blasco Ibáñez.
  
S'aporta informe favorable del Servici de Projectes i Construccions Educatives de l'Àrea d'Infraestructures de la Direcció General de Règim Econòmic de la Conselleria de Cultura i Educació.
  
Quart
  
Durant la tramitació de l'expedient no s'han sol·licitat informes.
  
Cinqué
  
Aldaia disposa de Pla General d'Ordenació Urbana aprovat definitivament per la Comissió Territorial d'Urbanisme en data 5 de gener de 1990.
  
Sisé
  
La Comissió Informativa de la Comissió Territorial d'Urbanisme de València, en sessió realitzada el 28 de gener de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 56/94, de 15 de novembre, de la LRAU.
  
Segon
  
La documentació s'estima suficient, a l'efecte del compliment del que preceptuen els articles 27 i 28 de la LRAU.
  
Tercer
  
Les consideracions que s'ha de realitzar sobre la modificació pretesa són les següents:
  
- La possibilitat de canvi d'ús dotacional en parcel·les públiques està prevista en l'article 58.4 de la Llei 6/94, de 15 de novembre, de la Generalitat Valenciana, Reguladora de l'Activitat Urbanísticament i concretament en el cas que ens ocupa ?modificació d'ús de parcel·la destinada a zona verda- és necessària l'aprovació d'una modificació puntual que concrete eixe canvi d'ús.
  
- No s'incrementa l'aprofitament lucratiu privat ja que es manté el caràcter públic dels terrenys, i es manté la proporció i la qualitat de les dotacions públiques tal com s'establix en l'article 55 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
- Per tant el contingut d'esta modificació s'entén acceptable des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La modificació comporta una diferent qualificació o ús urbanístic de zones verdes anteriorment previstes, per la qual cosa requerix l'informe previ del Consell Superior d'Urbanisme ?substituït per l'informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que establix l'article 55.4 de la citada llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el Pla, sinó que la modificació té un altre objecte o finalitat i d'esta deriva o és conseqüència la diferent zonificació o ús urbanístic de les zones verdes.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 31 de gener de 2003, acorda: aprovar definitivament la Modificació núm. 20 del Pla General d'Ordenació Urbana d'Aldaia.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 31 de gener de 2003.- El secretari de la Comissió Territorial d'Urbanisme: José Manuel Palau Navarro.